SPRÁVA ZO ZAHRANIČNEJ PRACOVNEJ CESTY

1.  Účastník ZPC:
Katarína Košťálová, národná delegátka pre programový smer „Opatrenia v rámci Marie Skłodowska-Curie“ v Rámcovom programe EÚ pre výskum a inovácie Horizont 2020 
(pracovisko: SAIA, n. o., Sasinkova 10, 812 20 Bratislava 1, konzultanka)
2.  Zahraničná pracovná cesta:
Miesto: Brusel, Belgicko
Dátum cesty: 15. – 16. 10. 2019
Prijímajúca organizácia: GR pre výskum a inovácie Európskej Komisie
Účel cesty: Účasť na 26. zasadnutí Programového výboru Horizont 2020 v konfigurácii ERC-FET-MSCA, účasť na časti  – MSCA.
Spôsob financovania: cestovné – refunduje EK na účet CVTI, pobytové náklady a iné výdavky – hradí CVTI (letenka a poistenie zabezpečené CVTI).
3.  Rámcový program pobytu:
Účasť na 26. zasadnutí Programového výboru Horizont 2020 v konfigurácii ERC-FET-MSCA (účasť na časti MSCA dňa 16. 10. 2019). 
4.  Stručný priebeh rokovaní, resp. študijného pobytu:
26. zasadnutie Programového výboru Horizont 2020 v konfigurácii ERC-FET-MSCA (účasť na časti MSCA)
Program zasadnutia pozostával z nasledujúcich bodov:
1.	Schválenie programu zasadnutia
komentár k priebehu: program bol schválený v navrhnutom znení (program zasadnutia – príloha č. 1 tejto správy)
2.	Schválenie zápisnice z predchádzajúceho zasadnutia
komentár k priebehu: zápisnica bola schválená (zápisnica v prílohe č. 2 tejto správy) 
3.	Prehľad písomných stanovísk od ostatného zasadnutia
komentár k priebehu: Pracovníci EK informovali o žiadostiach o písomné stanoviská k schvaľovaným dokumentom MSCA a projektom v rámci jednotlivých opatrení, ktoré boli členom výboru zaslané od ostatného zasadnutia. Išlo celkom o 6 skupín projektov v rámci postupu preskúmania, 2 projekty v rámci etického preskúmania (celkom 118 projektov) a schválenie aktualizácie Pracovného programu H2020 na roky 2019 - 2020. Všetky žiadosti boli schválené (prehľad písomných stanovísk v prílohe č. 3 tejto správy).
4.	Informácie REA o otvorených výzvach a hodnotení výziev MSCA uzavretých od posledného zasadnutia Programového výboru
komentár k priebehu: Pracovníci REA prezentovali prehľad o nedávno uzavretých výzvach v rámci Horizontu 2020/MSCA a stave ich hodnotenia, ako aj informácie o aktuálne prebiehajúcich výzvach, a to v schémach ITN, IF, RISE, COFUND a NIGHT. Uvádzam len niekoľko vybraných faktov a informácií k jednotlivým výzvam (jednotlivé prezentácie sú v prílohách č. 4 - 7 tejto správy):
- ITN 2018 – otvorené negociácie s 36 projektami na rezervnom zozname (35 grantových zmlúv už podpísaných), na zozname A a na rezervnom zozname ostalo celkom 157 projektov, úspešnosť v tejto výzve bola 9,5 %.
- ITN 2019 – v termíne uzávierky (15. 1. 2019) bolo predložených 1 565 projektov, rozpočet na výzvu je 470 mil. €, na hlavnom zozname bolo ohodnotených 128 projektov, na rezervnom zozname 21 projektov; očakávaná úspešnosť je 8,20 %. Do projektov, ktoré skončili v hlavnom zozname hodnotených projektov, sú zapojené 4 slovenské inštitúcie ako partnerské organizácie. 
- ITN 2020 – výzva bola otvorená 12. 9. 2019, uzávierka je 14. 1. 2020, rozpočet na všetky 3 typy ITN (ETN, EID, EJD) je 530 mil. €.
- IF 2018 – uzávierka 12. 9. 2018, celkom predložených 9 830 projektov, na hlavnom zozname hodnotených 1 351 projektov, na rezervnom zozname 271 projektov. V rámci kategórie WF 2018 (Widening Fellowships) ostalo na hlavnom zozname 33 žiadostí a na rezervnom zozname 17 žiadostí.
- IF 2019 – výzva otvorená 11. 4. 2019, uzávierka 11. 9. 2019, rozpočet 296,49 mil. €, preložených 9 875 projektov (nárast v porovnaná s IF 2018 o 2 %), predpokladaná úspešnosť 15,56 %. Z tzv. „widening countries“ (kam patrí aj Slovensko) predložených 941 projektov (v rámci IF 2018 – 846 projektov, nárast o 11 %).
- RISE 2019 - uzávierka 2. 4. 2019, rozpočet 80 mil. €, predložených 305 projektov, 67 projektov hodnotených na hlavnom zozname, projekty z rezervného zoznamu budú oslovené do konca roka 2019, úspešnosť 22 %.
- RISE 2020 – výzva otvorená 5. 12. 2019, uzávierka 28. 4. 2020, rozpočet 80 mil. €.
- COFUND 2018 - uzávierka 27. 9. 2018, rozpočet 80 mil. € (50 mil. € Fellowship Programme, 30 mil. € Doctoral Programme), hodnotených 114 projektov, rokovania o uzavretí grantovej zmluvy sa začali s 30 schválenými projektami.
- COFUND 2019 - výzva otvorená 4. 4. 2019, uzávierka 26. 9. 2019, rozpočet 90 mil. € (55 mil. € Fellowship Programme, 35 mil. € Doctoral Programme). Predložených 133 projektov (63 Doctoral Programme, 70 Fellowship Programme), zo Slovenska 1 projekt.
- Európska noc výskumníkov 2019 – prebehla 27. 9. 2019, zrealizovalo sa 55 projektov, aktivity v 404 európskych mestách a zapojilo sa do nich cca 1,6 milióna ľudí.
- NIGHT 2020 - výzva otvorená 8. 10. 2019, uzávierka 9. 1. 2020 (tento raz len na jeden rok), rozpočet 8 mil. €.
5.	 Štúdia „Medzinárodná spolupráca v MSCA“
komentár k priebehu: Predstavitelia EK informovali o štúdii „Medzinárodná spolupráca v MSCA“, ktorú pripravuje konzultačná spoločnosť PPMI (Public Policy and Management Institute) so sídlom v litovskom Vilniuse. Cieľom štúdie je analýza štruktúry a výsledkov zapojenia tretích krajín do MSCA v rámci FP7 a H2020, pričom sa zameria tak na odchádzajúcich ako aj prichádzajúcich výskumníkov.
Ďalšie informácie o štúdii sú v prílohe č. 8 tejto správy.
6.	Informácie o zrealizovaných podujatiach súvisiacich s MSCA
komentár k priebehu: Pracovníci EK informovali o nasledujúcich zrealizovaných podujatiach:
a) konferencia MSCA v rámci rumunského predsedníctva v Rade EÚ, ktorá sa uskutočnila 4. – 5. 6. 2019 v Bukurešti pod názvom “Marie Skłodowska-Curie Actions to foster scientific excellence”. Zúčastnilo sa viac ako 200 účastníkov, vrátane členov programového výboru (http://msca2019.eu/),
b) „EU Research and Innovation Days“, 24. – 26. 9. 2019 v Bruseli, 4000 účastníkov,
c) summit o vzdelávaní „Teachers first: Excellence and prestige for the European Education Area“, 26. 9. 2019 v Bruseli, 750 účastníkov,
d) Európska noc výskumníkov, 27. 9. 2019, 1,6 milióna návštevníkov v 404 európskych mestách.
Ďalšie informácie o zrealizovaných podujatiach sú v prílohe č. 9 tejto správy.
7.	Informácie o pripravovaných podujatiach súvisiacich s MSCA
komentár k priebehu: Pracovníci EK informovali o nasledujúcich pripravovaných podujatiach:
a) MSCA & Africa, informačný seminár, 6. – 7. 11. 2019 v Addis Abebe, Etiópia,
b) MSCA Stakeholders´ Consultation, 3. – 4. 12. 2019, Brusel,
c) konferencie MSCA v rámci predsedníctiev v Rade EÚ, 27. – 28. 4. 2020, Záhreb, Chorvátsko a 29. – 30. 9. 2020 Berlín, Nemecko,
d) prezentácia MSCA na veľkých konferenciách – výročná konferencia AAAS (American Association for the Advancement of Science), 13. – 16. 2. 2020, Seattle, USA a ESOF (EuroScience Open Forum), 5. – 9. 7. 2020, Terst, Taliansko.
Ďalšie informácie o zrealizovaných podujatiach sú v prílohe č. 10 tejto správy.
8.	Rôzne
Ďalšie zasadnutia programového výboru 
komentár k priebehu: termíny zasadnutí programového výboru v roku 2020 zatiaľ nie sú schválené, po ich stanovení bude informácia zaslaná členom Programového výboru.
5.  Odporúčané závery:
Sledovať rokovania výboru a zapájať sa do diskusie o jednotlivých opatreniach MSCA ako aj pracovnom programe na rok 2020 v súlade so záujmami SR. Šíriť informácie o programe MSCA a aktuálnych výzvach MSCA prostredníctvom seminárov, individuálnych stretnutí, webových stránok s cieľom zvýšiť zapojenie slovenských organizácií a odborníkov do projektov. 
6.  Prehľad prinesenej dokumentácie a miesto jej uloženia
Dokumentácia v elektronickej forme zverejnená EK na špeciálnom portáli EK CIRCABC sprístupnenom delegátom, po stretnutí je k dispozícii v SAIA, n. o. Takto zverejnené dokumenty sú prílohou tejto správy.
7.  Osobitne vyhodnotený očakávaný prínos ZPC
Získanie aktuálnych informácií o implementácii posledných výziev a schvaľovaní projektov Programu MSCA v H2020 a zapojení a prípadnej úspešnosti projektov so slovenskou účasťou. 
8.  Spôsob zverejnenia výsledkov ZPC, prenos získaných informácií
Výsledky cesty poskytnuté CVTI.

Súhlasím so zverejnením správy na internete.

Správu vypracovala: Katarína Košťálová
Dátum: 21. 10. 2019

Správu schválil:  prof. RNDr. Ján TURŇA, CSc., generálny riaditeľ